Public procurement notice: Contract Award Notice
Published: 2019-10-03
Buyer: Moderniseringsstyrelsen
Country: DK
Contract type: Supplies
Procedure: Competitive procedure with negotiation
CPV classification: 48820000: Servers | 72000000
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Rammeaftale vedrørende vedligeholdelse og service, tilkøb og IaaS til statens Oracle-programmer (Oracle-aftalen)
Moderniseringsstyrelsen udbyder på vegne af hele staten en rammeaftale vedr. vedligeholdelse og service, tilkøb og IaaS til statens Oracle-programmer, jf. også beskrivelsen i punkt II.2.4). Rammeaftalens kunder er statslige institutioner, der er omfattet af cirkulære om indkøb i staten. Moderniseringsstyrelsen, Statens It, Forsvarsministeriets koncern, Skatteministeriets koncern, Dansk Politi og Styrelsen for It og Læring bliver ved rammeaftalens ikrafttræden forpligtet til at anvende rammeaftalen i forbindelse med køb af vedligeholdelse og service og tilkøb til statens Oracle-programmer. Dog er der ved køb af Produkter, der har væsentlig betydning for statens sikkerhed eller rigets forsvar, ikke pligt, men alene en ret, til at anvende rammeaftalen. Ved køb af IaaS til statens Oracle-programmer er der ikke pligt, men alene en ret, til at anvende rammeaftalen. Øvrige statslige institutioner har ret, men ikke pligt til at anvende rammeaftalen.
Rammeaftalen omfatter indkøb af produkterne vedligeholdelse og service, tilkøb og IaaS til statens Oracle-programmer.
Kunden kan således købe vedligeholdelse og service til statens Oracle-programmer, ligesom kunden kan forøge sin ret til at benytte statens Oracle-programmer (tilkøb) ved køb på rammeaftalen. Endelig kan kunden på rammeaftalen købe IaaS i relation til statens Oracle-programmer, dvs. at kunden kan købe en online-tjeneste, som giver kunden adgang til grundlæggende it-infrastruktur (fx servere, storage og netværk), hvorpå statens Oracle-programmer kan installeres og afvikles. Det indebærer, at en kunde, som har licens til et af statens Oracle-programmer, kan købe følgende Produkter i relation til det pågældende program: Vedligeholdelse og Service, Tilkøb og IaaS, jf. i øvrigt rammeaftalens definition heraf.
Ovennævnte udgør alene en overordnet beskrivelse af kontraktens genstand. En nærmere beskrivelse fremgår af udbudsmaterialet, herunder i kravspecifikationen (bilag 1 til rammeaftalen).
Kundernes bestillinger baseret på rammeaftalen vil ske på baggrund af de vilkår, der er fastsat i rammeaftalen, uden at der iværksættes en fornyet konkurrence (dvs. direkte tildeling, jf. udbudsloven § 99).
Udbudsmaterialet er tilgængeligt på den i pkt. I.3) anførte hjemmeside. Ansøgning om at deltage i udbuddet (dvs. anmodning om prækvalifikation) kan kun ske elektronisk på den i pkt. I.3) anførte hjemmeside. Det er nødvendigt at have installeret programmet Adobe Reader (version 11.0.7 eller nyere version) eller Adobe Acrobat (version 6.0 eller nyere version) samt programmer, der kan tilgå filer i Word og Excel-format. Interesserede virksomheder opfordres til at oprette sig med brugernavn og adgangskode på udbudshjemmesiden og til i øvrigt løbende at holde sig orienteret.
Alle ansøgere opfordres til at gennemlæse hele udbudsmaterialet, før det Fælles Europæiske Udbudsdokument (ESPD) udformes og anmodning om prækvalifikation afgives. Der henvises i øvrigt til udbudsbetingelserne samt til Konkurrence- og Forbrugerstyrelsens vejledning om udfyldelse af ESPD.
Moderniseringsstyrelsen kan konstatere, at forhandlingerne i det igangværende udbud af vedligehold og service, tilkøb og IaaS til statens Oracle-programmer har ført til, at der kun er afgivet tilbud, som ikke kan evalueres i overensstemmelse med den i udbudsmaterialet beskrevne evalueringsmodel. Markedet har indikeret over for Moderniseringsstyrelsen, at der ikke kan forventes tilbud, som kan evalueres i overensstemmelse med den i udbudsmaterialet beskrevne evalueringsmodel. Moderniseringsstyrelsen har på denne baggrund truffet beslutning om at udbuddet går om. Moderniseringsstyrelsen forventer at genudbyde vedligeholdelse og service, tilkøb og IaaS til statens Oracle-programmer snarest.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, eller lovens § 2, stk. 1, nr. 1, når underretningen er ledsaget af en begrundelse for beslutningen.
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, eller udbudslovens § 171, stk. 4;